— Паводле аповедаў мясцовых, гэта — курган, насыпаны шведамі, — дае гістарычную даведку наш спадарожнік краязнаўца Кастусь Шыталь. — Наш слынны мастак і ўраджэнец гэтага краю Язэп Драздовіч звязваў курган з бітваю вялікага князя Мінгайлы з войскамі Полацкага княства: нібыта гэта — пахаванне войнаў. Між іншага, побач знаходзіцца праўдзівае гарадзішча, які археолагі адносяць да VIII-IX стагоддзяў. Гэта — умацаванае паселішча крывічоў, нашых продкаў з Полацкага княства.